આ બાબતે એક રાહદારીએ મિડ-ડે LOCALને જણાવ્યું હતું, ‘રસ્તા પર નકામાં અને ભંગાર જેવાં વાહનોને કારણે લોકોને અનેક મુશ્કેલીઓ થતી હોય છે. અહીં પડેલી ગાડીની હાલત બહુ ખરાબ હોય છે. સાવ જ ભંગાર જેવી હાલતમાં રહેલી આ ગાડી પર ધૂળના થર ચડી ગયા છે. જોકે કેટલાય સમયથી આમ જ પડી રહેલી ગાડીને કારણે અહીં સાફસફાઈનો પણ અભાવ જોવા મળે છે. શા માટે આ ગાડીને અહીંથી હટાવવામાં નથી આવતી? આજે એક ગાડી પડી છે, કાલે બીજાં કોઈ વાહનો આમ જ વચ્ચે પડ્યાં હશે. આવું થશે તો રસ્તા પર આવાં કેટલાંય વાહનો પાર્ક થઈ જશે. આવું જ ચાલ્યા કરશે તો રસ્તો પબ્લિક માટે ન રહેતાં તૂટેલી ગાડીઓનો પાર્કિંગ-પ્લૉટ બની જતાં પણ વાર નહીં લાગે. આવું ના થાય એ માટે પ્રશાસને સત્વરે યોગ્ય પગલાં ભરવાં જોઈએ.’